section_heading: Povijest
paragraph_text: Novije doba obilježeno je Domovinskim ratom koji je opustošio mjesto Tordince te otjerao njegove stanovnike pa tako i vjernike naše župe u progonstvo. Nakon godina progonstva konačno je, uspostavom mirne reintegracije, počeo i povratak u Tordince. U veljači 1999. godine započinju i prva bogoslužja za naše vjernike u obnovljenoj župnoj sali. Pristupa se i obnovi crkve i župnoga stana. Radovi su formalno završeni 2002. godine kada je na crkvi obnovljena "kapa tornja" uz potporu Ministarstva obnove. No predstoje i daljnji radovi na crkvenim objektima koji ovise o materijalnim mogućnostima župe.